नाथूराम गोडसे को 'देशभक्त' कहने पर प्रज्ञा सिंह ठाकुर पर भड़के बॉलीवुड निर्माता, बोले- हमें दुनिया के सामने शर्मिंदा किया...  
प्रज्ञा ठाकुर की टिप्पणी पर सोशल मीडिया पर हंगामा
महात्मा गांधी के हत्यारे नाथूराम गोडसे को बताया 'देशभक्त'
बॉलीवुड प्रोड्यूसर ने ट्वीट कर कही यह बात
भोपाल से बीजेपी (BJP) सांसद प्रज्ञा सिंह ठाकुर (Pragya Singh Thakur) ने संसद में महात्मा गांधी के हत्यारे को 'देशभक्त' के तौर पर पेश किया तो इसे लेकर सोशल मीडिया पर जबरदस्त हंगामा मच गया. फिल्म से लेकर टेलीविजन पर्सनेलिटी तक सोशल मीडिया पर इसे लेकर अपने अंदाज में विरोध जता रहे हैं. बॉलीवुड प्रोड्यूसर और टेलीविजन पर्सनेलिटी प्रीतिश नंदी (Pritish Nandy) ने भी प्रज्ञा सिंह ठाकुर की इस टिप्पणी को लेकर ट्वीट किया है और इसे देश के लिए शर्मनाक बताया है. प्रीतिश नंदी (Pritish Nandy) के इस ट्वीट को सोशल मीडिया पर खूब पढ़ा जा रहा है. 

This terror suspect Pragya Thakur is an embarrassment not only for BJP in Parliament but for the entire nation. She was trying to give the Mahatma's assassin Nathuram Godse a clean chit in Parliament yesterday. Luckily, her remarks were expunged. She shames us before the world.


बॉलीवुड प्रोड्यूसर और टेलीविजन पर्सनेलिटी प्रीतिश नंदी (Pritish Nandy) ने ट्वीट में लिखाः 'आतंकी मामले की आरोपी प्रज्ञा सिंह ठाकुर (Pragya Singh Thakur) का संसद में होना न सिर्फ बीजेपी बल्कि पूरे राष्ट्र के लिए शर्म की बात है. वह कल संसद में महात्मा गांधी के हत्यारे नाथूराम गोडसे को क्लीन चिट देने की कोशिश कर रही थीं. खुशकिस्मती से, उनकी टिप्पणी को हटा दिया गया. उन्होंने हमें दुनिया के सामने शर्मिंदा किया.'
बता दें कि प्रीतिश नंदी (Pritish Nandy) बॉलीवुड के जाने-माने प्रोड्यूसर भी हैं और वे प्रीतिश नंदी कम्युनिकेशंस के बैनर तले फिल्में प्रोड्यूस करते हैं. प्रीतिश नंदी 'चमेली', 'शादी के साइड इफेक्ट्स', 'हजारों ख्वाहिशें ऐसी', 'कांटे' और 'प्यार के साइड इफेक्ट्स' के प्रोड्यूसर रह चुके हैं और वे लगातार कॉलम भी लिखते हैं. प्रीतिश नंदी के कई टेलीविजन शो भी पॉपुलर रहे हैं और वे सोशल मीडिया पर बहुत ही बेबाकी से अपना राय रखते हैं.